Monica Lewinsky

Monica Samille Lewinsky (født 1973) er en amerikansk kvinne som kom i medienes søkelys etter at det ble oppdaget at hun hadde et seksuelt forhold til daværende president Bill Clinton. 

Dette skjedde mens hun arbeidet i Det hvite hus på midten av 1990-årene. Saken ble ofte omtalt som Lewinsky-skandalen eller «Monicagate» (en henvisning til Watergate-skandalen). Lewinsky måtte vitne i saken Clinton v. Jones etter at Høyesterett hadde avsagt kjennelse om at en sittende president ikke var strafferettslig immun for forhold fra tiden før han ble president.

Lewinsky studerte samfunnsfag ved Lewis & Clark College i Portland i Oregon med avgangseksamen i 1995 i psykologi. I desember 2006 tok hun mastergrad i sosialpsykologi ved London School of Economics.

 Referanser 

 Eksterne lenker 




Kategori:Lewinsky-skandalen
Kategori:Alumni fra London School of Economics
Kategori:Personer fra San Francisco
Kategori:Personer fra Los Angeles
Kategori:Personer fra Beverly Hills
Kategori:Psykologer fra USA